Zoznam lunárnych astronautov

[thumb|right|Väčšina astronautov [program Apollo|Apolla pri stretnutí v Johnsonovom vesmírnom stredisku v Houstone, 1978]]

Dvadsaťštyri astronautov bolo na alebo v blízkosti Mesiaca. Dvanásť z nich pristálo a chodilo po jeho povrchu.

Všetci to boli muži zo Spojených štátov amerických (Eugene Cernan pôvodom zo Slovenska), ktorí leteli na Mesiac v rámci programu Apollo americkej vesmírnej agentúry NASA v čase od decembra 1968 do decembra 1972.

Okrem týchto 24 ľudí žiadny iný človek neopustil obežnú dráhu Zeme (do vzdialenosti väčšej ako niekoľko stoviek kilometrov); vzdialili sa od Zeme na väčšiu vzdialenosť, ako ktokoľvek iný.

## Ľudia, ktorí vkročili na povrch Mesiaca
Do roku 2024 iba títo dvanásti ľudia vkročili na povrch Mesiaca, každý iba v jednej misii. Žiaden človek nevkročil na Mesiac od roku 1972.

# Neil Armstrong – Apollo 11 (21. júl 1969)
# Edwin „Buzz“ Aldrin – Apollo 11 (21. júl 1969)
# Pete Conrad – Apollo 12 (19. november 1969)
# Alan Bean – Apollo 12 (19. november 1969)
# Alan Shepard – Apollo 14 (5. február 1971)
# Edgar Mitchell – Apollo 14 (5. február 1971)
# David Scott – Apollo 15 (30. júl 1971)
# James Irwin – Apollo 15 (30. júl 1971)
# John Young – Apollo 16 (21. apríl 1972) (bol členom aj misie Apollo 10, bez pristátia)
# Charles Duke – Apollo 16 (21. apríl 1972)
# Gene Cernan – Apollo 17 (11. december 1972) (bol členom aj misie Apollo 10, bez pristátia)
# Harrison Schmitt – Apollo 17 (11. december 1972)

## Ľudia, ktorí sa priblížili k Mesiacu bez pristátia
Na všetkých vymenovaných misiách sa zúčastnili traja astronauti. Jeden ostal na orbite Mesiaca, pokiaľ druhí dvaja pristáli na povrchu. Ďalšie misie Apollo 8, Apollo 10 a Apollo 13 mali trojčlennú posádku a dostali sa do blízkosti Mesiaca (vstúpili na orbitu Mesiaca – prvé dve misie, kým Apollo 13 len preletelo okolo). Takže ďalších dvanásť ľudí sa dostalo do blízkosti Mesiaca:

# Frank Borman – Apollo 8
# Jim Lovell – Apollo 8, Apollo 13
# William Anders – Apollo 8
# Thomas Stafford – Apollo 10
# Michael Collins – Apollo 11
# Richard Gordon – Apollo 12 (mal pristáť s misiou Apollo 18)
# Jack Swigert – Apollo 13
# Fred Haise – Apollo 13 (mal pristáť s misiou Apollo 19)
# Stuart Roosa – Apollo 14 (mal pristáť s misiou Apollo 20)
# Alfred Worden – Apollo 15
# Ken Mattingly – Apollo 16
# Ronald Evans – Apollo 17

Lovell, Young a Cernan boli jediní traja astronauti, ktorí boli na dvoch mesačných misiách. Z týchto troch iba Lovell nevkročil na mesačný povrch. Lovell a Haise sa mali dostať na povrch, ale porucha Apolla 13 im to znemožnila.

## Ľudia, ktorí sa mali alebo mohli stať lunárnymi astronautmi
* Joe Engle – pilot lunárneho modulu na misii Apollo 17, ale bol nahradený Schmittom, keď bola zrušená misia Apollo 18 (Schmitt bol vedec-astronaut, tak ho NASA potrebovala na Mesiaci)
* Vance Brand – pilot veliteľského modulu Apolla 18, ale misia bola zrušená
* William Pogue – pilot veliteľského modulu Apolla 19, ale misia bola zrušená
* Gerald Carr – pilot lunárneho modulu Apolla 19, ale misia bola zrušená
* Paul Weitz – možný pilot velitelskeho modulu Apolla 20, ale misia bola zrušená
* Jack Lousma – možný pilot lunárneho alebo veliteľského modulu Apolla 20, ale misia bola zrušená
* Don Lind – možný pilot lunárneho modulu Apolla 21, ale misia bola zrušená

Apollo
Kategória:Kozmonautické zoznamy
Kategória:Program Apollo